**BÁTASZÉK VÁROS ÖNKORMÁNYZATÁNAK**

ESETI KÖZBESZERZÉSI SZABÁLYZATA [[1]](#footnote-1)

**az *„Egészségügyi alapellátás fejlesztése Bátaszéken”*** **tárgyú, DDOP-3.1.3/G-14-2014-0031** **azonosító számú projekt keretében megvalósuló közbeszerzési eljárás(ok)hoz**

Bátaszék Város Önkormányzata (a továbbiakban: Önkormányzat) az *„Egészségügyi alapellátás fejlesztése Bátaszéken”* tárgyú, DDOP-3.1.3/G-14-2014-0031 azonosító számú projekt keretében megvalósuló közbeszerzési eljárásaira kiterjedően, a Közbeszerzésekről szóló 2011. évi CVIII. törvény (a továbbiakban: Kbt.) alapján, mint ajánlatkérő, a Kbt. 22. §-ával összhangban, a közbeszerzési eljárások előkészítésének, lefolytatásának, belső ellenőrzésének felelősségi rendjét, a nevében eljáró, illetőleg az eljárásba bevont személyek, illetőleg szervezetek felelősségi körét és a közbeszerzési eljárások dokumentálási rendjét, – különösen az eljárás során hozott döntésekért felelős személyt, személyeket, illetőleg testületeket – a vonatkozó egyéb hatályos jogszabályok és a hatályos korábbi Képviselő-testületi döntésekkel is összhangban, jelen szabályozás szerint határozza meg:

**I.**

# Az Eseti Közbeszerzési Szabályzat hatálya

Az Eseti Közbeszerzési Szabályzat hatálya kizárólag a Bátaszék Város Önkormányzata (továbbiakban: önkormányzat) által, az *„Egészségügyi alapellátás fejlesztése Bátaszéken”* tárgyú, DDOP-3.1.3/G-14-2014-0031 azonosító számú projekt keretében az építési beruházás tárgyában lefolytatandó közbeszerzési eljárásra (a továbbiakban: közbeszerzés) terjed ki.

**II.**

**A közbeszerzési eljárások előkészítése, lefolytatása**

**A közbeszerzési eljárások előkészítése:**

1. Az önkormányzat által indított közbeszerzési eljárás (a továbbiakban: eljárás) előkészítése, az eljárást megindító felhívás, a dokumentáció elkészítése, és az eljárás megindítása előtt szükséges döntések meghozatalát segítő előterjesztések elkészítése, így különösen az eljárás típusának kiválasztása az Előkészítő és Bíráló Bizottság (a továbbiakban: EBB) feladat- és felelősségi körébe tartozik.

**A közbeszerzési eljárások lefolytatása:**

1. A közbeszerzési eljárás lefolytatása az EBB és a külső megbízott hivatalos közbeszerzési tanácsadó (a továbbiakban: közbeszerzési tanácsadó) feladata.
2. Az EBB – vagy az általa kijelölt személy – gondoskodik arról, hogy az eljárást megindító felhívás megküldésének időpontjáig az ajánlattételhez szükséges dokumentáció elkészüljön.
3. Az EBB – vagy az általa megbízott személy vagy szervezet – felelős az eljárást megindító felhívás jogszerűségéért, az ajánlatok bontása az értékelés, az eredmény megállapítása, kihirdetése és közzététele során az eljárás szabályszerűségéért, a szerződéskötést megelőzően pedig a szerződés jogszabályszerűségéért.
4. A képviselő-testület jelen szabályzat elfogadásával az alábbi 4 tagú Előkészítő és Bíráló Bizottságot állít fel a közbeszerzési eljárás felügyelete, a felhívás elfogadása, a bírálati feladatok ellátása érdekében:

* Skoda Ferenc, az Előkészítő és Bíráló Bizottság Elnöke
* Péter Judit, az Előkészítő és Bíráló Bizottság tagja
* Gerhát János, az Előkészítő és Bíráló Bizottság tagja
* dr. Bakó Zoltán, az Előkészítő és Bíráló Bizottság tagja

1. A képviselő-testület dönt az eljárás megindításáról és a közbeszerzési eljárásra meghívandó gazdasági szervezetek köréről. Minden egyéb döntési jogkört a képviselő-testület az EBB-ra ruházza át, kivéve az eljárást lezáró döntést.

**III.**

**Az ajánlatkérő nevében eljáró és az eljárásba bevont személyekkel, szervezetekkel kapcsolatos szabályok**

1. Az ajánlatkérő nevében eljáró, és az eljárásba bevont személynek, szervezetnek a közbeszerzési eljárás előkészítésében, lebonyolításában illetve annak belső ellenőrzésében való részvétele előtt összeférhetetlenségi nyilatkozatot kell tennie.
2. A közbeszerzési eljárás lefolytatására megbízott külső személy illetve szervezet vonatkozásában az összeférhetetlenségi nyilatkozatot már az eljárás lebonyolítására vonatkozó árajánlatkéréssel együtt meg kell kérni. A külső szakértő felelősségére a Ptk. szabályai az irányadóak.
3. Az összeférhetetlenségi nyilatkozatot az adott közbeszerzési eljárás dokumentumaival együtt kell nyilvántartani és megőrizni.

**IV.**

# A közbeszerzési ajánlatok elbírálása

1. A közbeszerzési felhívásra beérkezett ajánlatok értékelés időpontjáról az EBB tagjait a bírálathoz szükséges dokumentáció megküldésével, három munkanappal előbb írásban értesíteni szükséges.
2. Az ajánlatok elbírálása során a bíráló EBB a felhívásban meghatározott értékelési szempontok szerint bírálja el az ajánlatot. Az EBB köteles megvizsgálni az ajánlattevőnek a szerződés teljesítésére vonatkozó pénzügyi, gazdasági és műszaki alkalmasságát, továbbá vizsgálnia kell a Kbt. 74. §-ban meghatározott érvényességi feltételeket és egyéb kizáró okokat.
3. Az EBB tagjai indokolással ellátott bírálati lapot állítanak ki, az EBB munkájáról jegyzőkönyvet kell készíteni, mely tartalmazza az érvényes és érvénytelen ajánlatok megjelölését, érvénytelen ajánlat esetén az érvénytelenség indokát és a döntéshozó felé az eredmény megállapítására tett javaslatot. A jegyzőkönyv mellékletét képezik a bírálati lapok.
4. Az EBB javaslata alapján az eljárást lezáró döntést a képviselő-testület név szerinti szavazással hozza meg. Az eljárást lezáró döntés keretében a képviselő-testület dönt az eljárás eredményességéről és (eredményesség esetén) a nyertes ajánlattevő személyéről. Minden egyéb döntési jogkört a képviselő-testület az EBB-ra ruház át.
5. Az EBB az ajánlatokat a lehető legrövidebb időn belül köteles elbírálni, az elbírálást olyan időtartam alatt kell elvégeznie, hogy az ajánlattevőknek az eljárást lezáró döntésről való értesítésére az ajánlati kötöttség fennállása alatt sor kerüljön.
6. Az ajánlatok elbírálása során hozott döntéseiért és az eljárás lezáró döntési javaslatért az EBB elnöke és tagjai a felelősek. A közbeszerzési eljárás eredményének megállapításáért a képviselő-testület tartozik felelősséggel.

**V.**

# A közbeszerzési eljárások dokumentálása, belső ellenőrzése

1. Az egyes eljárások lefolytatásával kapcsolatban felmerülő adminisztratív kötelezettség az EBB-ot terheli.
2. Az eljárás során valamennyi dokumentumot írásban kell elkészíteni, és az egyes eljárási cselekményeket a Kbt. rendelkezéseinek megfelelően írásban kell rögzíteni.
3. Az önkormányzat közbeszerzéseiről a Kbt. szerinti statisztikai összegzést a jegyző készíti el.
4. A közbeszerzési eljárások előkészítésének, lebonyolításának és dokumentálásának a Kbt. és jelen Eseti Közbeszerzési Szabályzat szerinti megfelelőségét a polgármesteri hivatal belső ellenőrzési rendszerében kell ellenőrizni.

**VI.**

# Záró rendelkezések

1. A jelen szabályzatban nem szabályozott kérdésekre a közbeszerzésekről szóló 2011. évi CVIII. törvény, és a végrehajtására megjelent rendeletek rendelkezéseit kell alkalmazni.
2. A jelen szabályzat *2014. december 12. napján* lép hatályba.

***B á t a s z é k ,*** 2014. december 12.

***Dr. Bozsolik*** Róbert  ***Skoda*** Ferenc

polgármester jegyző

1. a szabályzatot jóváhagyta Bátaszék Város Képviselő-testülete a 178/2014.(XII.11.) önk.-i határozatával [↑](#footnote-ref-1)